Mə́máŋ móé mə́ nə anə́ mə̄bóm mə́ ósím yā mákúndi m̀bəmbə enyum, biyé bí anyu bíé bí nə̄ bə́lís, byátwē é míra anə́ ńkɔn. 14Mɔ́ móé mə́ nə miǹsə́g mí mvɔ́d, ǹlóŋán ai mətabí. Abum díé ǹsɔ́lɔ̌g mim̀bǎŋ mí zɔg m̀bámán ai mətabí. 15Mim̀byán míé mí nə́ məndíé məkɔ́g yā mə́ tə́lə́ á məkon mə́ ḿfúbán mvɔ́d á yōb. Asú díé á nə anə́ Libáŋ: təge ai é dzóm yávəgan ai nyé, anə́ ámaŋ. 16Zǎŋ anyu dzié e nə ebubud évúvoě bēn; éyə̄ fə ǹkug nyɔ́l wóé ósə̄ ó nə́ hə zám zām nalá. Éyə̄ hḿ ḿbɔ̄s édǐŋ wámā ó nə̄ nalá, éyə̄ hḿ éyɔŋ dzáma é nə́ nālá, ǎ bəngɔ̌n yā Yērúzalɛm.